VLÁDA SLOVENSKEJ REPUBLIKY
NÁVRH

                       UZNESENIE VLÁDY SLOVENSKEJ REPUBLIKY
       
    č.
        z .......................2014

k návrhu na pristúpenie Slovenskej republiky k Protokolu z roku 2002 
k Aténskemu dohovoru o preprave cestujúcich a ich batožiny po mori 
z roku 1974 (PAL PROT 2002) a návrh na vykonanie vyhlásenia a výhrad Slovenskej republiky k PAL PROT 2002

Číslo materiálu:		
Predkladateľ:	minister dopravy, výstavby a regionálneho rozvoja Slovenskej republiky	
Vláda
A.	súhlasí
A.1.	s pristúpením Slovenskej republiky k Protokolu z roku 2002 k Aténskemu dohovoru o preprave cestujúcich a ich batožiny po mori z roku 1974 
(ďalej len „PAL protokolu 2002“),
A.2.	s vyhlásením a výhradami Slovenskej republiky k PAL protokolu 2002 
v zmysle vyhlásenia a výhrad uplatnených Európskou úniou;
B.	odporúča
prezidentovi Slovenskej republiky
B.1.	podpísať listinu o pristúpení Slovenskej republiky k  PAL protokolu 2002 
po vyslovení súhlasu Národnej rady Slovenskej republiky,
B.2.	podpísať vyhlásenie a výhrady Slovenskej republiky k PAL protokolu 2002 
po vyslovení súhlasu Národnej rady Slovenskej republiky,

Uznesenie vlády SR číslo		strana 1

Národnej rade Slovenskej republiky
B.3.	vysloviť súhlas s PAL protokolom 2002 a rozhodnúť o tom, že ide o zmluvu, ktorá má podľa článku 7 ods. 5 Ústavy SR prednosť pred zákonmi Slovenskej republiky,
B.4.	vysloviť súhlas s uplatnením vyhlásenia a výhrad Slovenskej republiky 
k PAL protokolu 2002 v zmysle vyhlásení a výhrad uplatnených Európskou úniou;
C.	poveruje
predsedu vlády Slovenskej republiky
C.1.	predložiť PAL protokol 2002 a vyhlásenie a výhrady Slovenskej republiky Národnej rade Slovenskej republiky na vyslovenie súhlasu a na rozhodnutie o tom, že ide o medzinárodnú zmluvu podľa článku 7 ods. 5 Ústavy 
Slovenskej republiky,       
ministra dopravy, výstavby a regionálneho rozvoja SR
C.2.	odôvodniť návrh na vyslovenie súhlasu s PAL protokolom 2002 a uplatnením vyhlásenia a výhrad v Národnej rade Slovenskej republiky;
D.	ukladá
ministrovi dopravy, výstavby a regionálneho rozvoja SR
D.1.	požiadať podpredsedu vlády a ministra zahraničných vecí a európskych záležitostí SR o vykonanie príslušných opatrení spojených s nadobudnutím platnosti PAL protokolu 2002 a vyhlásenia a výhrad Slovenskej republiky 
pre Slovenskú republiku,
D.2.	požiadať podpredsedu vlády a ministra zahraničných vecí a európskych záležitostí SR o zabezpečenie publikovania PAL protokolu 2002 a vyhlásenia a výhrad Slovenskej republiky v Zbierke zákonov Slovenskej republiky.
Vykonajú: 	predseda vlády SR
                 	podpredseda vlády a minister zahraničných vecí a európskych záležitostí SR
minister dopravy, výstavby a regionálneho rozvoja SR
Na vedomie:	Kancelária prezidenta SR
                     	Kancelária predsedu Národnej rady SR

Uznesenie vlády SR číslo		strana 2